Piltene
Piltene (läti) (saksa keeles Pilten, Wensau) on linn Lätis Kurzemes Ventspilsi piirkonnas. Kultuurimälestistest on linnas riikliku kaitse all Piltene piiskopilinnuse varemed ja Piltene luteri kirik, sealhulgas kantsel, altar, orel, oreli noodivihik, kirikuliste lambid ja H. Osten-Sackeni haud kiriku juures. Kohaliku kaitse all on muinaskalme Sudmaļkalns ehk Katkukalmed. Linna järgi on nime saanud Porkuni lademe Salduse kihistu Piltene kihistik, mille stratotüübiks on Piltene juures asuv Piltene 1 puurauk. Ka on sealne puurauk Venzava kihtide stratotüüp. Linnas asuvad teises maailmasõjas hukkunute vennaskalmed. Piltenes asub mälestusmärk Teises maailmasõjas hukkunud militsionääridele, teine mälestusmärk on aga sõjas hukkunud kohalikele elanikele.